CELEX: 32012R0153
Language: sk
Date: 2012-02-15 00:00:00
Title: Nariadenie Európskeho parlamentu a Rady (EÚ) č. 153/2012 z  15. februára 2012 , ktorým sa mení a dopĺňa nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA)

29.2.2012   
            
            
               SK
            
            
               Úradný vestník Európskej únie
            
            
               L 58/1
            
         NARIADENIE EURÓPSKEHO PARLAMENTU A RADY (EÚ) č. 153/2012
   z 15. februára 2012,
   ktorým sa mení a dopĺňa nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:
   
               (1)
            
            
               Prostredníctvom nariadenia Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) (2), sa na účely získania členstva poskytuje pomoc kandidátskym krajinám a potenciálnym kandidátskym krajinám pri ich postupnom zosúlaďovaní noriem a politík s normami a politikami Únie, v náležitých prípadoch vrátane acquis.
            
         
               (2)
            
            
               V nariadení (ES) č. 1085/2006 sa jasne rozlišuje medzi kandidátskymi krajinami a potenciálnymi kandidátskymi krajinami.
            
         
               (3)
            
            
               Európska rada uvítala 17. júna 2010 stanovisko Komisie k žiadosti Islandu o členstvo v Únii, uviedla, že Island splnil politické kritériá stanovené Európskou radou v roku 1993 v Kodani a rozhodla, že by sa mali začať prístupové rokovania s Islandom. Island je preto kandidátskou krajinou.
            
         
               (4)
            
            
               Európska rada schválila 17. decembra 2010 závery Rady zo 14. decembra 2010 o rozšírení a súhlasila s udelením postavenia kandidátskej krajiny Čiernej Hore.
            
         
               (5)
            
            
               Rada vyzvala Komisiu, aby navrhla zmeny a doplnenia článku 19 nariadenia (ES) č. 1085/2006 vzhľadom na objasnenie pravidiel týkajúcich sa účasti na grantových zmluvách financovaných v rámci prvku cezhraničnej spolupráce IPA a zaistenie súdržnosti s ostatnými nástrojmi vonkajšej spolupráce, najmä s nástrojom európskeho susedstva a partnerstva.
            
         
               (6)
            
            
               V nariadení Rady (ES) č. 389/2006 z 27. februára 2006, ktorým sa vytvára nástroj finančnej podpory na stimulovanie hospodárskeho rozvoja komunity cyperských Turkov (3), sa určuje výbor ustanovený v nariadení Rady (EHS) č. 3906/89 z 18. decembra 1989 o hospodárskej pomoci niektorým krajinám strednej a východnej Európy (4) (ďalej len „výbor Phare“), aby pomáhal Komisii pri riadení pomoci komunite cyperských Turkov. V súlade s článkom 25 nariadenia (ES) č. 1085/2006 bolo nariadenie (EHS) č. 3906/89 zrušené; uplatňuje sa však naďalej na právne akty a záväzky, ktorými sa vykonávajú rozpočtové roky, ktoré predchádzajú roku 2007. Keďže nariadenie (ES) č. 389/2006 je naďalej základným aktom pre poskytovanie finančnej podpory komunite cyperských Turkov aj v ďalších rozpočtových rokoch, mal by aj výbor Phare pokračovať vo svojej činnosti na tieto účely.
            
         
               (7)
            
            
               Nariadenie (ES) č. 1085/2006 by sa preto malo zodpovedajúcim spôsobom zmeniť a doplniť,
            
         PRIJALI TOTO NARIADENIE:
   Článok 1
   Nariadenie (ES) č. 1085/2006 sa mení a dopĺňa takto:
   
               1.
            
            
               Do článku 19 sa dopĺňa tento odsek:
               „9.   Odseky 1 až 8 sa uplatňujú bez toho, aby tým bola dotknutá účasť kategórií oprávnených subjektov na základe povahy alebo miesta vzhľadom na ciele akcie.“
            
         
               2.
            
            
               V článku 25 ods. 1 sa druhý pododsek nahrádza takto:
               „Uvedené nariadenia, ako aj nariadenie (ES) č. 2666/2000 sa naďalej uplatňujú na právne akty a záväzky, ktorými sa vykonávajú rozpočtové roky predchádzajúce roku 2007, na vykonávanie článku 31 Aktu o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia (5), a na vykonávanie článku 3 nariadenia Rady (ES) č. 389/2006 z 27. februára 2006, ktorým sa vytvára nástroj finančnej podpory na stimulovanie hospodárskeho rozvoja komunity cyperských Turkov (6).
            
         
               3.
            
            
               V prílohe I sa za zápis týkajúci sa Chorvátska vkladajú tieto zápisy:
               
                           „—
                        
                        
                           Island
                        
                     
                           —
                        
                        
                           Čierna Hora.“
                        
                     
         
               4.
            
            
               V prílohe II sa vypúšťajú tieto zápisy:
               
                           „—
                        
                        
                           Island
                        
                     
                           —
                        
                        
                           Čierna Hora.“
                        
                     
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Štrasburgu 15. februára 2012
      
         
            Za Európsky parlament
         
         
            predseda
         
         M. SCHULZ
      
      
         
            Za Radu
         
         
            predseda
         
         N. WAMMEN
      
   
   
      (1)  Pozícia Európskeho parlamentu zo 14. decembra 2011 (zatiaľ neuverejnená v úradnom vestníku) a rozhodnutie Rady z 23. januára 2012.
   
      (2)  Ú. v. EÚ L 210, 31.7.2006, s. 82.
   
      (3)  Ú. v. EÚ L 65, 7.3.2006, s. 5.
   
      (4)  Ú. v. ES L 375, 23.12.1989, s. 11.
   
      (5)  Ú. v. EÚ L 157, 21.6.2005, s. 203.
   
      (6)  Ú. v. EÚ L 65, 7.3.2006, s. 5.“